ამანდა ბაინსი
ამანდა ლორა ბაინსი (ინგლ. Amanda Laura Bynes; დ. 3 აპრილი, 1986) — ამერიკელი მსახიობი. იგი ცნობილია ტელევიზიასა და კინემატოგრაფიაში მოღვაწეობით მთელი 1990-იანი და 2000-იანი წლების განმავლობაში. მან მიიღო რამდენიმე ჯილდო, მათ შორის არის შვიდი Kids 'Choice Awards და კრიტიკოსების არჩევანის კინო-ჯილდოები. ბაინსმა სამსახიბო კარიერა ბავშვობის ასაკში დაიწყო, მუშაობდა ესკიზურ კომედიურ სერიალზე All That (1996–2000) და გადიღეს სერიალში ''ამანდას შოუ'' (1999–2002), რისთვისაც მან მიიღო რამდენიმე ჯილდო. თინეიჯერობის ასაკში მან პოპულარობა მოიპოვა ჰოლი ტაილერის როლისთვის WB სიტკომში რა მომწონს შენში (2002–2006) და შეასრულა მხატვრული ფილმის დებიუტი კაილის როლით, ფილმში დიდი მსუქანი მატყუარა (2002). ბაინსმა მონაწილეობა მიიღო არაერთ წარმატებულ ფილმში, მათ შორის არის: რა სურს გოგონას (2003) და რობოტები (2005); მოიპოვა დიდება მისი როლებისთვის ფილმებში: ის კაცია (2006), თმის ვარცხნილობა (2007) და მსუბუქი ყოფაქცევის ფრიადოსანი (2010). 2010 წელს გამოაცხადეს რომ სხვადასხვა პირადული პრობლემების გამო, იგი რამდენიმე წლით მსახიობობას შეწყვეტდა. 8 წლის შემდეგ, 2018 წელს, მან ტელევიზიაში დაბრუნების სურვილი გამოთქვა.